ལན།བོད་སྤྱི་དོན་གྱི་ཆེད་དུ་རང་སྲོག་བློས་གཏོང་གནང་མཁན་རྣམ་པར་ངའི་ངོས་ནས་རྒྱབ་སྐྱོར་ཡོད།རྒྱབ་སྐྱོར་ཡོད་ཟེར་དུས།རང་སྲེག་ངོ་རྒོལ་བྱེད་པར་སྐུལ་མ་བྱེད་པ་དང་།མཐུན་རྐྱེན་སྦྱོར་བ།ངར་སློང་བ་སོགས་ཟེར་གྱི་མེད།ཁོང་རྣམ་པས་དང་བླངས་ངང་སྤྱིའི་རྩ་དོན་ཆེད་རང་སྲོག་བློས་གཏོང་གནང་བའི་དམིགས་ཡུལ་དང་ཆོད་སེམས་ལ་ཡི་རང་དང་བསྔགས་བརྗོད།དམིགས་ཡུལ་མངོན་འགྱུར་ཆེད་མཐུན་འགྱུར་ཞུ་རྒྱུའི་རྒྱབ་སྐྱོར་ཡོད་ཟེར་གྱི་ཡོད།བོད་དོན་གྱི་མཐར་ཐུག་གྲུབ་འབྲས་དེ།ཐིགས་པ་བསགས་ནས་རྒྱ་མཚོའི་དཔེ་ལྟར་ཡོང་དགོས་པ་ཞིག་ལས།གློ་བུར་ཐོལ་རྒྱག་ཏུ་ཡོང་གི་མ་རེད་སྙམ།དཔའ་བོ་ཕོ་མོ་ཚོའི་བློས་གཏོང་དེ་དག་ནི་འབྱུང་འགྱུར་གྱི་རྒྱལ་ཁའི་རྩ་བ་རེད།